**MANDAT – NJFF Østfolds rovviltutvalg (vedtatt av regionstyret 31-10-22).**

# **MANDAT**:

# NJFF Østfolds rovviltutvalg er et rådgivende organ for regionstyret i spørsmål og saker som omfatter forvaltning av store rovdyr. Utvalget skal holde seg innenfor de føringer som regionlagets styre gir og den politikk Forbundet har vedtatt.

# Utvalget tildeles saker eller spørsmål til behandling fra regionlagets styre, og rapporterer løpende sitt arbeid til regionstyret/regionsekretær.

# Utvalget kan på eget grunnlag starte arbeid med saker innenfor utvalgets rammer, forutsatt at regionstyret/regionsekretær informeres om dette.

# Utvalget skal løpende samarbeide med rovviltutvalget i NJFF Akershus.

# **SAMMENSETNING**:

# Utvalget skal bestå av minst tre medlemmer fra regionlagets lokalforeninger, i tillegg til regionlagets leder. Medlemmene utnevnes av regionstyret. Utvalget velger sin egen leder blant medlemmene fra lokalforeningene. Regionstyret kan ved behov og til enhver tid bytte ut utvalgsmedlemmer. Utvalget kan engasjere andre medlemmer dersom dette er hensiktsmessig, men disse skal godkjennes av regionstyret.

# **RAPPORTERING**:

# Utvalget rapporterer løpende sitt arbeid til regionlagets styremøter via regionsekretæren. Utvalget skal årlig lage en kort årsoppsummering som leveres til regionlagets årsberetning. Regionlaget kan fritt endre eller legge til innhold i denne beretningen.

# **MØTER OG REPRESENTASJON**:

# Utvalgets leder (eller stedfortreder fra utvalget) deltar sammen med regionlagets leder på de møter vedrørende store rovdyr som Forbundet innkaller til (eksempel: ulvenettverksmøter).

# Leder (eller stedfortreder) kan også av regionlagsstyret/regionsekretær inviteres med på andre møter vedrørende store rovdyr, som ressursperson for regionlaget.

# Utvalget skal ikke fremstå med synspunkter i media uten at dette er avklart med regionlagets leder eller regionsekretær.

# **ENGASJEMENT OG KOMPENSASJON**:

# Det utbetales ikke økonomisk kompensasjon for engasjement i utvalget, men direkte reisekostnader refunderes i hht. Statens satser.

# **KAPASITET**:

# Utvalget har selv ansvar for til enhver tid å vurdere og rapportere om de tildelte oppgaver er gjennomførbare for utvalget.